
112 DR 30.11.2009 

 
Tuan Pengerusi [Datuk Dr. Haji Wan Junaidi Tuanku Jaafar]: Ahli-ahli Yang 

Berhormat, masalahnya ialah bahawa wang sejumlah RM1,490,643,000 untuk Maksud 
B.27 di bawah Kementerian Kerja Raya jadi sebahagian daripada Jadual hendaklah 
disetujukan. 

 Masalah dikemuka bagi diputuskan, dan disetujukan. 

 Wang sebanyak RM1,490,643,000 untuk Maksud B.27 diperintahkan jadi 
sebahagian daripada Jadual. 

 Tuan Pengerusi [Datuk Dr. Haji Wan Junaidi Tuanku Jaafar]: Masalahnya ialah 
bahawa perbelanjaan sebanyak RM2,029,727,000 untuk Maksud P.27 yang disebutkan 
dalam Anggaran Pembangunan bagi tahun 2010 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak RM2,029,727,000 untuk Maksud P.27 diluluskan jadi sebahagian 
daripada Anggaran Pembangunan 2010. 

 Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat, 
kalau kita tidak hendak jalan kita dibuat seterusnya, Yang Berhormat tidak setujulah. Yang 
Berhormat jangan kompelin tahun hadapan tidak ada jalan, senang sahaja... [Tepuk] 

 
Maksud B.28 [Jadual] - 
Maksud P.28 [Anggaran Pembangunan 2010] - 

 

Tuan Pengerusi [Datuk Dr. Haji Wan Junaidi Tuanku Jaafar]: Kepala Bekalan 
B.28 dan Kepala Pembangunan P.28 di bawah Kementerian Pengangkutan terbuka untuk 
dibahas.   

Beberapa Ahli: [Bangun] 

Tuan Pengerusi [Datuk Dr. Haji Wan Junaidi Tuanku Jaafar]: Ya, Yang 
Berhormat Kuala Krau. 

9.17 mlm. 

Dato' Haji Ismail bin Mohamed Said [Kuala Krau]: Terima kasih Tuan 
Pengerusi. Saya ingin merujuk kepada Butiran 060000 - Pengangkutan Darat. Iaitu merujuk 
kepada Butiran 060200 - Pendaftaran dan Pelesenan Kereta Motor.  

Jadi saya mengucapkan terima kasih kepada kementerian kepada kerajaan 
kerana hanya mensyaratkan bagi membaharui lesen motosikal hanya RM2. Akan tetapi 
masalahnya apabila berjumpa dengan pihak insurans, pihak insurans telah cuba untuk 
mengenal pasti sama ada motosikal ini adalah motosikal yang baru atau yang kurang pada 
lima tahun. Yang lebih pada lima tahun itu kebanyakannya rata-ratanya pihak insurans yang 
tidak mahu menginsuranskan motosikal tersebut. Ini menjadi masalah besar kepada 
masyarakat luar bandar, orang kampung yang mempunyai pendapatan rendah.  

Walaupun hanya membayar lesen motor atau road tax hanya RM2 tetapi terpaksa 
memilih dan mencari di manakah pihak insurans yang mahu menginsuranskan bagi 
membolehkan kereta motor mereka memperoleh road tax atau cukai jalan bagi motor-motor 
mereka ini. Oleh itu saya mohon pihak kementerian memastikan supaya semua pihak 
insurans tidak mengambil kira sama ada motosikal tersebut motosikal yang baru, tetapi 
apabila diperiksa adalah cukup lengkap dan sebagainya selamat digunakan di jalan raya, 
bolehlah road tax atau cukai jalan itu dikeluarkan oleh pihak JPJ.  

Yang keduanya tentang Butiran 070000 - Keretapi. Saya ingin tahu akibat 
daripada masalah banjir baru-baru ini ke Pantai Timur di mana kereta api kita hanya dapat 
sampai ke Manik Urai sahaja dan tidak sampai ke Kota Bharu, Kelantan dan seterusnya. 

 

 



Tuan Pengerusi [Datuk Dr. Haji Wan Junaidi Tuanku Jaafar]: Ahli-ahli Yang Berhormat, masalahnya ialah bahawa wang sejumlah RM1,490,643,000 untuk Maksud B.27 di bawah Kementerian Kerja Raya jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM1,490,643,000 untuk Maksud B.27 diperintahkan jadi sebahagian daripada Jadual. Tuan Pengerusi [Datuk Dr. Haji Wan Junaidi Tuanku Jaafar]: Masalahnya ialah bahawa perbelanjaan sebanyak RM2,029,727,000 untuk Maksud P.27 yang disebutkan dalam Anggaran Pembangunan bagi tahun 2010 hendaklah diluluskan. Masalah dikemuka bagi diputuskan, dan disetujukan. Wang sebanyak RM2,029,727,000 untuk Maksud P.27 diluluskan jadi sebahagian daripada Anggaran Pembangunan 2010. Tuan Pengerusi [Datuk Dr. Haji Wan Junaidi Tuanku Jaafar]: Yang Berhormat, kalau kita tidak hendak jalan kita dibuat seterusnya, Yang Berhormat tidak setujulah. Yang Berhormat jangan kompelin tahun hadapan tidak ada jalan, senang sahaja... [Tepuk]. Maksud B.28 [Jadual]- Maksud P.28 [Anggaran Pembangunan 2010]-. Tuan Pengerusi [Datuk Dr. Haji Wan Junaidi Tuanku Jaafar]: Kepala Bekalan B.28 dan Kepala Pembangunan P.28 di bawah Kementerian Pengangkutan terbuka untuk dibahas. Beberapa Ahli: [Bangun] Tuan Pengerusi [Datuk Dr. Haji Wan Junaidi Tuanku Jaafar]: Ya, Yang Berhormat Kuala Krau. 9.17 mlm. Dato' Haji Ismail bin Mohamed Said [Kuala Krau]: Terima kasih Tuan Pengerusi. Saya ingin merujuk kepada Butiran 060000- Pengangkutan Darat. Iaitu merujuk kepada Butiran 060200- Pendaftaran dan Pelesenan Kereta Motor. Jadi saya mengucapkan terima kasih kepada kementerian kepada kerajaan kerana hanya mensyaratkan bagi membaharui lesen motosikal hanya RM2. Akan tetapi masalahnya apabila berjumpa dengan pihak insurans, pihak insurans telah cuba untuk mengenal pasti sama ada motosikal ini adalah motosikal yang baru atau yang kurang pada lima tahun. Yang lebih pada lima tahun itu kebanyakannya rata-ratanya pihak insurans yang tidak mahu menginsuranskan motosikal tersebut. Ini menjadi masalah besar kepada masyarakat luar bandar, orang kampung yang mempunyai pendapatan rendah. Walaupun hanya membayar lesen motor atau road tax hanya RM2 tetapi terpaksa memilih dan mencari di manakah pihak insurans yang mahu menginsuranskan bagi membolehkan kereta motor mereka memperoleh road tax atau cukai jalan bagi motor-motor mereka ini. Oleh itu saya mohon pihak kementerian memastikan supaya semua pihak insurans tidak mengambil kira sama ada motosikal tersebut motosikal yang baru, tetapi apabila diperiksa adalah cukup lengkap dan sebagainya selamat digunakan di jalan raya, bolehlah road tax atau cukai jalan itu dikeluarkan oleh pihak JPJ. Yang keduanya tentang Butiran 070000- Keretapi. Saya ingin tahu akibat daripada masalah banjir baru-baru ini ke Pantai Timur di mana kereta api kita hanya dapat sampai ke Manik Urai sahaja dan tidak sampai ke Kota Bharu, Kelantan dan seterusnya.